《颍许间杂诗 其二》
清代·蒋湘培

言访阮公里，亮节追慎密。冥心视时流，扰扰蚋与虱。

譬如虎豹视，寄此鸾凤质。偶然作步兵，帅幕时造膝。

处亦不成处，出亦非为出。徘徊污浊间，独以酒自逸。

时时哭穷途，心事无人识。

作者简介：清湖南湘乡人，字笃因。乾隆五十九年举人。博闻强识，工古文。其弟蒋湘墉、湘城、湘垣皆师事之，并有文名，时称四蒋。